description: Макар да е сред най-популярните политици в страната, зад него не стои голяма политическа партия и той никога не е заемал изборна длъжност. Смята се обаче, че той би откраднал от гласовете за евентуалния кандидат на десницата, бившия премиер Ален Жюпе, и допълнително би разделил избирателите на левицата.

title: Бившият икономически министър на Франция влезе в президентската надпревара

maintext: Бившият министър на икономиката на Франция Еманюел Макрон потвърди продължилите с месеци спекулации и официално обяви, че се кандидатира за президент на републиката на изборите догодина, предаде "Ройтерс".38-годишният бивш инвестиционен банкер напусна министерското място през лятото , за да се занимава със създаденото по-рано собствено политическо движение Макрон си спечели славата на отцепник в правителството, тъй като атакува считани за непоклатими стълбове на социалния модел във Франция като 35-часовата работна седмица . С предложенията за промени в кодекса на труда министърът си навлече гнева на редица представители на левицата и дори на други членове на социалистическия кабинет.Макар да е сред най-популярните политици в страната, зад него не стои голяма политическа партия и той никога не е заемал изборна длъжност. Затова той ще има сериозни предизвикателства, ако иска да извоюва победа на изборите през 2017 г.Смята се обаче, че той би откраднал от гласовете за евентуалния кандидат на десницата, бившия премиер Ален Жюпе. Експерти очакват и неговото решение допълнително да внесе разделение сред левицата на фона на спекулациите, че социалистите ще предпочетат да издигнат за кандидат премиера Манюел Валс пред изключително непопулярния и неодобряван държавен глава Франсоа Оланд За Жюпе, доскоро считан за фаворит не само за кандидат на десницата, но и като краен победител на изборите догодина , предстои сериозен тест тази неделя, когато "Републиканците" ще проведат за първи път първични избори, за да излъчат своя претендент. До тази седмица проучванията сочеха, че Жюпе ще спечели без проблем най-вече заради по-умерената си кампания на фона на крайните послания на бившия президент и основен конкурент Никола Саркози.Но последните анкети сочат, че трети кандидат от десния спектър – Франсоа Фийон, премиер при Саркози, е натрупал сериозна подкрепа и почти се изравнява с бившия президент, заемащ второ място в предварителните нагласи за изборите в неделя. В същото време подкрепата за Жюпе намалява.Схемата на първичните избори на "Републиканците" е подобна на самите президентски избори: провежда се в два тура и двамата кандидати, събрали най-много гласове, отиват на балотаж.Проучванията сочат, че ако Фийон измести Саркози от второто място, на вътрешния партиен балотаж той ще бие Жюпе с 54% на 46 %.Като премиер Фийон подкрепяше политики ала Маргарет Тачър за свободната търговия и искаше да намали администрацията с 600 000 работни места – дори повече, отколкото Саркози. Въпреки това той е считан за по-лека версия на бившия президент по въпроси като имиграция и сигурност.До момента проучванията на общественото мнение предвиждат балотаж между Жюпе и лидера на "Националния фронт" Марин льо Пен на изборите догодина.


title: Една победа - титлата за Розберг е толкова близо, но и толкова далече

maintext:
Розберг е по-близо до титлата, но Хамилтън не се отказва
Побеждаваш в Бразилия в неделя и печелиш световната титла във Формула 1 - задачата на Нико Розберг изглежда достатъчно лесна, но в същото време трудна за изпълнение.Германецът е на една крачка от спечелването на първата си титла, което ще стане факт при успех на пистата "Интерлагос". Тогава класирането на основния му конкурент - съотборникът в "Мерцедес" Люис Хамилтън, няма да има значение.Звездите са наредени в полза на Розберг - той спечели на тази писта в последните две години от първа стартова позиция. Хамилтън все още няма успех на пистата в Сао Пауло, където обиколките се правят обратно на часовниковата стрелка.В играта влиза и напрежението от това да бъдеш на една разстояние от детската си мечта. А освен това времето в Сао Пауло може да предизвика хаос и да обърка и най-добрите планове.Миналата година Хамилтън вече си беше осигурил титлата и концентрацията му не беше на мястото си. Този път той идва след две поредни Гран при победи и ще се стреми към хеттрик. Ако спечели, титлата ще се реши в последния старт в Абу Даби. Ако Розберг остане без точки в Бразилия, надпреварата ще се отвори още повече. Тогава победителят в последния кръг ще вземе всичко."Ще изчакам до края на сезона", заяви изпълнителният директор на Формула 1 Бърни Екълстоун попитан, дали Розберг е сигурен залог за шампион.Самият германец обяви, че няма да променя тактиката си да кара "състезание за състезание". "Остават две състезания, а в този спорт може да се случи всичко. Трябва да концентрирам енергията си върху фактори, които мога да контролирам", заяви той.Хамилтън е в непознати води, тъй като не държи ситуацията в ръцете си. Той трябва да спечели последните два старта и да се надява на грешка на съотборника си. Един момент на техническа неизправност в някой от болидите може да обърне ситуацията наопаки. Букмейкърите дават по-голям шанс за успех на шампиона, като Sportingbet му дава коефициент 1.83 срещу 2.75 на лидера в класирането.Все пак английският пилот знае, че всеки момент до края е важен. Така както през 2008 г. точно в Бразилия, когато спечели титлата в последния завой за сметка на Фелипе Маса."Това е необичаен сценарий - да се бориш за нещо и да не си сигурен, че ако направиш всичко необходимо, ще успееш да спечелиш. Единият изход ще е болезнен, а другият ще е невероятно постижение", каза той."Независимо от всичко ще продължавам да натискам. От началото на кариерата ми във Формула 1 съм виждал, че всичко може да се промени в последния момент. Затова трябва да се бориш до последен дъх. Никога не съм печелил в Бразилия, затова ще вляза в този уикенд с идеята да променя нещата", добави Хамилтън.

fasttext_language: bg


description: ГЕРБ ще върнат мандата си и се отива към предсрочни избори.

title: Консултациите с президента за нов мандат започват в четвъртък с ГЕРБ

maintext:
Цветан Цветанов, Цецка Цачева и вицеадмирал Пламен Манушев кандидати за президент и вицепрезидент на ГЕРБ се срещат с младежи в клуб Перото в София.
Фотограф: Велко Ангелов
Срещата на парламентарната група на ГЕРБ с президента Росен Плевнелиев е насрочена за четвъртък. Това съобщи в парламента зам.-председателят на партията Цветан Цветанов.Ще има политически консултации, които президентът ще проведе с всички парламентарно представени групи, за да може да се търсят решения, които да бъдат полезни за държавата, обясни Цветанов.Според Конституцията при подаване на оставка на министър-председателя президентът трябва да връчи отново мандата на най-голямата партия в парламента, след това на втората, а по избор на още една от парламентарно представените партии, ако предишните го върнат неизпълнен.Смятам, че е по-добре при президента на страната всяка една от парламентарните групи да изрази своето мнение и становище и тогава вече държавният глава да формулира и възможните консенсусни допирни точки, които имат парламентарните групи, и да се върви към провеждането на предсрочните избори, каза Цветанов. Той заяви, че мандатът на ГЕРБ ще бъде върнат "в лицето на нашия лидер г-н Борисов". Цветанов не смята, че други парламентарни групи биха могли да формират кабинет в 43-ия парламент освен от ГЕРБ, като най-голямата парламентарна група и "БСП лява България".Според Цветанов всички в ГЕРБ са на мнение, че е хубаво бюджет 2017 да бъде разгледан в парламента и да се търси възможност да бъде приет. Гледането му в пленарната зала се планира за петък, като дотогава трябва да бъде разгледан от всички комисии."Цялата парламентарна група единодушно застава зад г-жа Цецка Цачева. Това е легитимният председателя на 43-тия парламент и тя получава нашата парламентарна подкрепа от всички народни представители", каза още Цветан Цветанов. Цачева пое отново председателството на парламента, след като беше в отпуска за кандидат-президентската си кампания.


description: Възстановяването на бившия председател на Софийския апелативен съд Веселин Пенгезов като съдия се превръща в невъзможна задача за съдийската колегия на Висшия съдебен съвет. Все по-очевидно е нежеланието на част от членовете да спазят закона и да върнат на работа Пенгезов.

title: Членове на съвета показаха, че "нямат скрупули" да не спазват закона

maintext:
Веселин Пенгезов
Фотограф: Красимир Юскеселиев
не могат да бъдат отстранявани магистрати, чиито обвинения нямат връзка с пряката им работа.
На предишното заседание разглеждането на молбата на Пенгезов, депозирана във ВСС още в средата на август, беше отложено, защото членовете искаха да се запознаят с това как върви делото срещу Пенгезов. Тогава представляващият съвета Димитър Узунов обяви, че е стигнал до извода, че няма да се ръководи от закона. Днес пренебрежение към разпоредбите демонстрира и Галя Георгиева.
Възстановяването на бившия председател на Софийския апелативен съд Веселин Пенгезов като съдия се превръща в невъзможна задача за съдийската колегия на Висшия съдебен съвет (ВСС). Все по-очевидно е нежеланието на част от членовете да спазят закона и да върнат на работа Пенгезов.Срещу него тече дело по разследване за злоупотреба с евросредства, заради което преди две години главният прокурор Сотир Цацаров поиска отстраняването му. Според новия закон за съдебната власт, обаче,"Нямам скрупули, че ще отложим разглеждането на молбата на Веселин Пенгезов за възстановяване на длъжност. Ще отлагаме точката, докато я решим правилно", заяви Георгиева, след като съвета стигна до обсъждането на молбата на Пенгезов. За втори път колегията отложи произнасянето си по искането.Галя Георгиева поиска председателят на Върховния касационен съд Лозан Панов да присъства на обсъждането на молбата на Пенгезов, "за да прояви смелост и да каже пред всички какво е становището му". На Георгиева беше обърнато внимание, че и председателят на Върховния административен съд Георги Колев не е в зала. Това наложи тя да се коригира, но не призова Колев да прояви смелост. Георгиева поиска да получи и обяснения от министъра на правосъдието защо се е стигнало до тези изменения в закона. На последно място тя смята, че трябва да се изработят правила от пленума на съвета.Някои членове на съвета заявиха, че няма проблем колегията да вземе решение и че няма смисъл от сезиране на пленума."Всеки един казус заслужава собствено разглеждане, собствена оценка на фактите и произнасяне. Не разбрах по кой текст ще питаме министъра. Ние обсъждаме разпоредба, която вече я няма. Не обсъждаме приложението на конкретен текст, по който да имаме спорове, а второ заседание дискутираме текст, който липсва от закона, и какво да правим като липсва този текст", заяви Ковачева.Срещу отлагането се обяви и Камен Иванов и припомни, че членовете на колегията искат да "прехвърлят горещия картоф някъде далеч напред". Напомни, че молбата на Пенгезов е подадена преди почти три месеца и все още няма произнасяне."Пленумът няма какво да се произнася. Няма необходимост и от правила, текстът е ясен, не се предвижда съставна процедура, че да я уреждаме с правила. Казусите са различни от фактическа страна. По всеки казус решението е в правомощието на съответната колегия", коментира Галя Карагьозова."За втори път се занимаваме с тази тема. От 15 август стои на вниманието ни, три месеца не може да решим какво да правим. Ако е важно да присъства господин Панов, също толкова важно е присъствието и на господин Георги Колев. Всички имаме еднакво право на глас, то тежи еднакво. Не мисля, че някой се притеснява да си каже мнението. Всеки е длъжен да вземе решение съобразно закона, ако не иска да го прилага, просто не го прави. Следващият път ще вземем да го отложим поради отсъствието на някого другиго", каза и Соня Найденова.


description: Политическият багаж на ген. Румен Радев не е достатъчен за президент.Румяна Бъчварова, министър на вътрешните работи

title: Цитат на деня: Политическият багаж на ген. Румен Радев не е достатъчен за президент

maintext:
Фотограф: Георги Кожухаров
"Политическият багаж на ген. Румен Радев не е достатъчен за президент. Това си личи особено много в изказванията му за външната политика."Това заяви вицепремиерът и министър на вътрешните работи Румяна Бъчаварова преди балотажа на президентските избори. Тя направи това изказване, след като кандидатът на БСП ген. Румен Радев обяви, че Крим е руска територия, а не украинска. Заради тези му думи външният министър Да ниел Митов го нареди до Северна Корея в международните отношения.


title: Няма опасни гуми на пазара, обяви комисията за потребителите

maintext:
Фотограф: Юлия Лазарова
Той се присъедини към призива на КАТ гражданите да бъдат отговорни към подготовката на автомобила си за студените зимни месеци и от днес да шофират само с подходящи за сезона гуми и изправна осветителна система.
При избора на гуми потребителите трябва да обърнат внимание на годината на производство. "С течение на времето материалът се уморява и дори и гумата да не е била използвана, продажбата й след определен период след производството й я прави опасна", обясни председателят на КЗП.
От началото на месеца КАТ започна масови проверки за това дали шофьорите са подготвили автомобилите си за студените месеци. Тя ще продължи до края на месеца. Глоба от 20 до 50 лв. за всяка неизправност заплашва шофьорите, чиито автомобили са с неизправни чистачки, светлини, парно или неподходящи за сезона гуми.
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
Опасни гуми за автомобили на българския пазар не са открити, но е забранен вносът на 340 устройства за светлинна сигнализация при извършени от Комисията за защита на потребителите (КЗП) проверки на границата. Това съобщи в ефира на "Нова телевизия" председателят Димитър Маргаритов.За около месец инспекторите на КЗП провериха няколко десетки партиди зимни гуми и фарове за мъгла при вносители и в търговската мрежа. Маргаритов обясни, че до момента опасни гуми не са установени, но има случаи на опасни стоки за светлина сигнализация.


description: Клубът призова привържениците за подкрепа в оставащите мачове до Нова година.

title: "Дунав" загатна, че през пролетта ще играе домакинствата си в Русе

maintext:
От началото на сезона русенци играят домакинските си мачове си в Разград
[LAP.bg]
"Дунав" ще играе домакински мачове в Първа лига на своя стадион в Русе през пролетта. Това загатнаха от клуба с призив към привържениците да подкрепят отбора в оставащите мачове до Нова година.Заради изискванията на Първа лига русенци домакинстват в Разград. В същото време техният стадион се ремонтира, но към момента има забавяне."Клубното ръководство изразява надежда, че те (привържениците) отново ще са с любимия отбор и в тези последни за 2016 г. важни битки, които могат да укрепят позициите на "драконите" сред най-добрите", заявиха от "Дунав".Според тях футболистите са показали, че заслужават подкрепа. След изиграването на мачовете от първия дял на първенството "Дунав" е четвърти с 22 точки."Убедени сме, че през пролетта ще можем да сме още повече и да се радваме заедно на още повече престижни успехи и на градския стадион в Русе. За целта обаче трябва да подкрепим "драконите" и в оставащите мачове до Нова година. Защото успехите се постигат, върховете се изкачват, но само с общи усилия и стъпка по стъпка в правилната посока", допълниха от УС на клуба.Наскоро се появиха информации, че ремонтът в Русе ще се забави. Треньорът Веселин Великов каза, че се надява работата да завърши по план.Ремонтът на стадиона включва поставянето на нова дренажна система и тревна настилка с изграждането на автоматична поливна система под нея, както и поставяне на осветление.


description: "Шахът е животът. Да знаеш коя фигура къде да я позиционираш. Затова му подарих на премиера шах, обаче явно не ме е взел на сериозно, защото може би обърка едната фигура. Трябваше друга фигура да извади."Курат Пулев, професионален боксьор

title: Цитат на деня: Подарих на премиера шах, но явно не ме взе на сериозно

maintext:
Кубрат Пулев заяви, че Бойко Борисов е извадил грешната фигура на президентските избори
[LAP.bg]
"На хората не им хареса Цецка Цачева и не я избраха, въпреки че харесват партията и ГЕРБ е първа политическа сила", допълни той.
На 3 декември Пулев ще изиграе първия си мач при на българска земя, откакто влезе в професионалния бокс. Той ще се изправи срещу бившия световен шампион Самюел Питър в опит да постигне 23-а победа от 24 мача и да стигне до втори двубой за световна титла.
"Шахът е животът. Да знаеш коя фигура къде да я позиционираш. Затова му подарих на премиера шах, обаче явно не ме е взел на сериозно, защото може би обърка едната фигура. Трябваше друга фигура да извади."Това заяви българският боксьор Кубрат Пулев в интервю за "Нова телевизия". Той изрази мнение, че Бойко Борисов е допуснал сериозна грешка с избора на кандидат-президент.Пулев сподели още, че е "един немалък политик за България и за българския народ". "Няма да се изтъквам, но ще кажа най-малкото - допринасям за българския дух, което е много важно. Оттам нататък българският народ ще си го свърши всичко останало.""Няма няма. Като каже някой: "Ами то няма политици, няма за кого да се гласува." Няма такива филми. Ще направите нови хора, които да са по-качествени от предните, нови лица, които наистина да могат и да искат да променят нещата", каза още 35-годишният боксьор.


description: Дончева припомни, че от самото начало на кампанията категорично е обявила, че е срещу статуквото, и определи останалите двама кандидати за президентския пост като част от него.

title: Татяна Дончева няма да подкрепи никого на балотажа

maintext:
Фотограф: Движение 21
БСП
ЦИК
БСП
Лидерът и кандидат за президент на "Движение 21" Татяна Дончева ("Движение 21" - НДСВ) обяви на специална пресконференция, че няма да подкрепи никого на балотажа. На втория тур на изборите един срещу друг ще се изправят кандидатите наген. Румен Радев и на ГЕРБ Цецка Цачева.вече обяви резултатите от вота, като при 100% обработени протоколи Дончева събра 1.82% от пуснатите гласове , или 69 454 души, което не я задоволи.Тя припомни, че от самото начало на кампанията категорично е обявила, че е срещу статуквото, и определи останалите двама кандидати за президентския пост като част от него."Няма как Цецка Цачева да прегърне съдебната реформа между сряда и петък. Всичко беше в ръцете им и те го смачкаха, само смениха кожата на вълка. Не може да вярваме, че ген. Радев ще прави съдебна реформа, при положение чебяха срещу нея в парламента", заяви Дончева.Според нея на тези избори е надделял силният негативизъм на гражданите срещу управляващите. Тя добави, че не очаква премиерът Бойко Борисов да подаде оставка дори и при загуба на втория тур, въпреки че обеща такава.


title: Във вихъра си "Челси" разгроми "Евертън" и оглави Висшата лига

maintext:
"Челси" взе пета поредна победа при обща голова разлика 16:0
Във вихрено темпо и с много силен футбол "Челси" продължи победната си серия и излезе на върха във Висшата лига. Лондончани спечелиха убедително с 5:0 срещу "Евертън" на "Стамфорд бридж".Два гола за успеха вкара Еден Азар, а другите бяха дело на Маркос Алонсо, Диего Коща и Педро.Това е петата поредна победа на сините в първенството, като в тези мачове отборът не е допуснал гол, а головата разлика е 16:0."Челси" събра 25 точки и поне временно е на първото място. "Манчестър сити" завърши 1:1 с "Мидълзбро" и остана втори с точка по-малко. "Арсенал" и "Ливърпул" имат по 23, но все още не са играли. "Евертън" е пети с 18.Воденият от Антонио Конте отбор имаше пълно превъзходство през цялата среща и до края опитваше да вкара нови голове. "Карамелите" бяха на другия полюс, като за 90 минути отправиха само един удар, при това неточен."Челси" направи значителна стъпка към победата с два бързи гола. В 19-ата минута Еден Азар отправи диагонален, фалцов удар и преодоля Маартен Стекеленбург. След изпълнението на центъра сините овладяха топката, а на върха на атаката се оказа Алонсо. С добре насочен удар по земя той удвои.Малко преди почивката Коща премина през защитата и вкара третия гол."Челси" продължи на скорост и през втората част. В 56-ата минута след двойно подаване Азар се устреми в наказателното поле, излъга бранител и прати топката в близкия ъгъл. Десетина минути по-късно Стекеленбург се справи с удар на белгиеца, но Педро беше на правилното място и вкара за 5:0.До края лондончани играха силно и се бореха за всяка топка, но не можаха да увеличат преднината си.


title: Ивет Лалова се прицели в рекорда на Нунева на 200 метра

maintext:
Лалова бяга днес с деца от столично училище като част от кампанията "Открито за диабета"
[LAP.bg]
Лалова заяви, че на 200 метра има по-голям потенциал за развитие и ще концентрира усилията си в тази дисциплина
[LAP.bg]
Не може винаги да правиш едно и също и да очакваш по-добър резултат", допълни лекоатлетката, която не изключва възможността да се бори за участие и на следващата олимпиада - в Токио през 2020 г.
Рекордът на Анелия Нунева в бягането на 200 метра е следващата голяма цел пред Ивет Лалова.Българската спринтьорка има лично постижение 22.32 секунди от миналата година в Пекин, докато рекордното време на Нунева е 22.01 секунди, постигнато през 1987 г."Tрябва ми нова цел и нова мотивация, затова погледнах към рекорда на 200 метра. Надявам се да се приближа до него, а и да се представя добре на световното първенство в Лондон през август", заяви Лалова по време на кампанията "Открито за диабета", на която е посланик.Според 32-годишната лекоатлетка в бягането на 200 метра все още има какво да учи и накъде да се развива. Тя се надява да успее да постигне личен рекорд на световното догодина."На 100 метра личният ми рекорд е много силен и не съм сигурна дали ще мога да се доближа някога до него", каза още Лалова, която с време 10.77 секунди е 12-ата най-бърза жена в историята на стоте метра.Спринтьорката все още не е сигурна дали ще участва в сезона на закрито. Ако реши да го пропусне, първите й състезанията ще бъдат в началото на май.Лалова заяви, че опитва да вкарва нови неща в тренировките и заниманията си. "


title: "Черно море" и "Пирин" подновиха Първа лига с мач без голове

maintext:
Георги Иванов остана разочарован от играта на своя отбор
[LAP.bg]
Тимът на Георги Иванов-Гонзо събра 24 точки, като изостава със седем точки от сините и с десет от шампионите. "Дунав" е четвърти с 22, а ЦСКА има 21 точки. "Пирин" записа шести пореден мач без победа и заема десетото място с 15 точки.
"От наша гледна точка този резултат е негативен. За отбор с амбиции равенство в такъв мач е като загуба. Можем да играем много по-добре и много по-агресивно. Днес губехме лесно топка и всеки втори пас беше грешен. Играхме слабо, лежерно и без агресия", каза Георги Иванов след мача.
"Черно море" и "Пирин" не успяха да си отбележат гол в първия мач от 14-ия кръг на Първа лига.Двата отбора изиграха скучен двубой, в който преобладаваше битката в средата на терена, а чистите голови положения бяха рядкост.Варненци могат повече да съжаляват за изпуснатите три точки, тъй като отбелязаха редовно попадение в средата на второто полувреме, но то беше отменено заради несъществуваща засада."Черно море" пропусна възможността да се доближи до лидера "Лудогорец" и втори "Левски" и може да загуби третото място от "Дунав" и ЦСКА."Едната точка беше нашият план и успяхме да го осъществим. Бяхме доста компактни през целия мач, но имахме и късмет през второто полувреме, когато "Черно море" създаде доста опасности. Ние пък имахме ситуации през първото. Мисля, че равенството е справедливо", коментира след мача треньорът на "Пирин" Стефан Генов.През първото полувреме футболистите на двата отбора на практика нито веднъж не затрудниха вратарите Красимир Костов и Премисъл Коварж.Пет минути след почивката дойде първото чисто положение за гол. Иван Коконов беше изведен вляво от вратата и подаде към Александър Цветков. Цветков обаче направи непростим пропуск, след като от границата на вратарското поле стреля право в тялото на вратаря Костов.В 54-ата минута след опасно центриране от корнер трима футболисти на "Черно море" се разминаха последователно с топката на около два метра от голлинията.В 65-ата минута варненци стигнаха до попадение. Валентин Йосков опита удар от границата на наказателното поле, но не уцели добре топката. Изстрелът обаче се превърна в извеждащо подаване за Стефан Станчев, който с десния крак прати топката във вратата.Страничният рефер маркира засада, а но повторенията показаха, че такава няма, защото Станчев е покрит от двама противникови футболисти.Последната добра възможност за попадение се откри пред Марек Кузма в 82-ата минута. Нападателят на "Черно море" получи топката на ъгъла на вратарското поле, но отправи слаб и неточен удар по диагонала.


description: Веселин Марешки, Цецка Цачева, Румен Радев е подреждането във Варна.

title: Марешки печели Варна с близо 7% преднина пред Цачева

maintext:
Фотограф: Цветелина Белутова
Веселин Марешки е най-добре представилият се кандидат за президент във Варна, като е получили 26.24% от гласовете на изборите вчера, при 41.92% обработени протоколи в областта, съобщи радио "Фокус" – Варна, като се позова на данни на Районната избирателна комисия (РИК).На второ място е Цецка Цачева с 19.47%. Следват Румен Радев – 18.96%, Красимир Каракачанов – 14.55%, Трайчо Трайков – 5.19%, Ивайло Калфин - 3.26%, Пламен Орешарски – 3.17%, и Татяна Дончева – 2.39%.Резултатът не е изненадващ предвид фактът, че Марешки е от Варна. Там заработи и първата от бензиностанциите му, който предлагат значително по-евтино гориво.4.7 на сто от гласувалите не са подкрепили никого. До 8.33 часа на базата на обработените 267 протокола активността в област Варна е 57.63%, или 98 096 гласували за президент и вицепрезидент. Действителните бюлетини са 97.75%.75.83% от гласувалите на Националния референдум в Трети избирателен район – Варна, подкрепят народните представители да се избират с мажоритарна избирателна система при обработени 23.70% от протоколите. Отговор "Не" са посочили 7809 души, или 16.08%, а не отговорили на конкретния въпрос са 3927 души, или 8.09%.На въпроса "Подкрепяте ли въвеждането на задължително гласуване на изборите и референдумите" с "Да" са отговорили 31 411 души, или 64.67% от участвалите. Отговор "Не" са посочили 13 355 души, или 27.50%, а неотговорили на конкретния въпрос са 3802, или 7.83%.На третия въпрос - "Подкрепяте ли годишната държавна субсидия, отпускана за финансиране на политическите партии и коалициите, да бъде един лев за един получен действителен глас на последните парламентарни избори", отговор "Да" са посочили 36 832 души, или 75.84%, отговор "Не" са посочили 7809, или 16.08%, а без еднозначен отговор са дали 3927 души, или 8.09% от участвалите на референдума.


description: На заседания на парламентарни комисии двете формации днес са гласували "против" финансовата рамка, но не е изключено част от депутатите им да не присъстват в пленарната зала при гласуването утре и така бюджетът да бъде приет, твърдят депутати. В БСП са категорични, че ще гласуват "против".

title: Приемането на бюджета за 2017 г. ще зависи от ДПС и Патриотичния фронт

maintext:
Владислав Горанов вече е финансов министър в оставка.
Фотограф: Анелия Николова
Приемането на бюджета за 2017 г. на първо четене най-вероятно ще зависи от поведението на ДПС и Патриотичния фронт (ПФ). На заседания на парламентарни комисии двете формации днес са гласували "против" финансовата рамка, но не е изключено част от депутатите им да не присъстват в пленарната зала при гласуването в петък и така бюджетът да бъде приет, твърдят депутати. В БСП са категорични, че ще гласуват "против"."Проектобюджетът ще получи подкрепата на вносителите си", заяви пред "Дневник" финансовият министър Владислав Горанов. Бюджетът получаваше одобрение в парламентарните комисии благодарение на гласовете на ГЕРБ и Реформаторския блок, които имат общо 106 депутати (бел. ред. - заедно с тези от ДСБ). Пред "Нова телевизия" шефката на бюджетната комисия в парламента Менда Стоянова пък допусна, че бюджетът може да получи подкрепа и от депутати от БСП, ДПС и Патриотичния фронт.В пленарна зала се очаква и част от депутатите от "БДЦ - Народен съюз", както и някои от нечленуващите в парламентарни групи да гласуват "за" бюджета. Още във вторник АБВ обявиха, че ще гласуват "против"."БСП ще гласува "против" бюджета за 2017 г. и ще изтегли всички предложения, които е направила за приемане между първо и второ четене", заяви днес лидерът на БСП Корнелия Нинова. Във вторник тя постави условие - социалистите ще подкрепят финансовата рамка за следващата година, ако бъде отменен плоският данък. Никоя от другите големи партии обаче няма намерение за данъчна реформа при правителство в оставка.В ДПС също мислят да гласуват "против", макар че в парламентарната група има и мнения, че не трябва да се влиза в ситуация, в която да се работи по стария бюджет. Законът предвижда, ако няма приета нова финансова рамка, всеки месец да се правят разходите от предходната година.От Патриотичния фронт днес отказаха да коментират как ще гласуват за бюджета. Във вторник лидерът на ВМРО Красимир Каракачанов обяви, че настояват за минимална пенсия от 300 лева. В момента тя е 150 лева.От изказване на премиера Бойко Борисов днес се разбра, че правителството така или иначе е щяло да падне от власт, тъй като партньорите му не подкрепяли бюджета за 2017 г.Очаква се поведението на "Атака" да е като на Патриотичния фронт (ПФ), тъй като двете формации вече работят заедно като "Обединени патриоти".В проектобюджета за 2017 г. се предвиждат увеличение на минималната работна заплата на 460 лева, по-високи възнаграждения за учителите и повече пари за здравеопазване и образование.


description: "Преди мача казах, че "Лудогорец" е добър отбор и не бях изненадан от това, което показаха, но бях изненадан от скоростта им и доброто им начало."

title: Венгер заяви, че на "Лудогорец" му липсва само опит

maintext:
Венгер не спести похвалите си към "орлите"
[LAP.bg]
Мениджърът на "Арсенал" Арсен Венгер похвали играчите на "Лудогорец" и представянето им след драматичния мач между двата отбора в София, който англичаните спечелиха с 3:2.Френският специалист заяви, че единственото, което липсва на българския шампион, е още малко опит сред най-добрите."Преди мача казах, че "Лудогорец" е добър отбор и не бях изненадан от това, което показаха, но бях изненадан от скоростта им и доброто им начало. Много бързо успяхме да се върнем в мача и до почивката да изравним. "Лудогорец" е опасен отбор", коментира Венгер."Имаме двама вратари от суперкласа и това се видя и тази вечер. Следващата крачка е да завършим на първо място в групата. "Лудогорец" игра добре през първото полувреме в Лондон, а днес играха на високо ниво през цялото време. Малко опит им липсва на топ ниво, но научиха доста неща и ще стават все по-силни", каза още французинът.


description: Границите на Русия никъде не свършват.Президентът Владимир Путин на церемония за връчване наградите на Руското географско дружество.

title: Цитат на деня: Русия няма граници (видео)

maintext:
Владимир Путин с 9-годишния Мирослав Оскирко и 5-годишния Тимофей Цой.
"Границите на Русия никъде не свършват."
Това заяви президентът Владимир Путин на церемония за връчване наградите на Руското географско дружество.
След което веднага добави: "
Това е шега".Думите, цитирани от ТАСС, бяха част от разговор с две момчета, на които той зададе няколко въпроса.Едното от тях - 9-годишният Мирослав Оскирко - каза, че познава "всички столици и всички граници на страните". Тогава Путин го попита: "А къде свършват границите на Русия?""Границите на Русия свършват в Беринговия пролив, който ни разделя от САЩ...", започна момчето, но президентът го прекъсна и каза, че "границите на Русия никъде не свършват".Путин е председател на Попечителския съвет на Руското географско дружество и заедно с министъра на отбраната Сергей Шойгу разгледа изложбата с победителите от фотоконкурса "Най-красивата страна", допълва ТАСС.


title: ЦСКА спаси седем мачбола и обърна "Левски" в зрелищно волейболно дерби

maintext:
ЦСКА се измъкна от критична ситуация в четвъртия гейм и обърна двубоя, за да постигне шеста победа от шест мача
[LAP.bg]
"Левски" надигра убедително вечния съперник в първите два гейма благодарение на страхотния си сервис. ЦСКА обаче отговори на предизвикателството, а в основната на обрата беше изключително силното включване на диагонала Смилен Мляков.
Двубоят се игра пред празните трибуни на столичната зала "Васил Симов", която беше затворена за фенове от съображения за сигурност. Все пак на трибуните имаше петдесетина зрители.
Мачът се игра пред празни трибуни от съображения за сигурност, но все пак на трибуните имаше петдесетина зрители
[LAP.bg]
"Левски" започна мача с максимален риск на сервис и това даде отличен резултат. Червените не бяха готови за мощните подаванията на съперника и позволиха на гостите да държат инициативата.
В началото срещата беше равностойна и резултатът се движеше точка за точка до 13:13. "Левски" обаче успя да поведе дръпне с две точки при второто техническо прекъсване, след като Спас Байрев застана на сервис.
След паузата серията на 23-годишния диагонал продължи и авансът на сините достигна четири точки при 18:14. Последва прекъсване за ЦСКА, но то не разколеба играчите на "Левски", които уверено затвориха гейма.
Във втората част сините продължиха да сервират солидно и поведоха с три точки при 10:7. ЦСКА изравни след три поредни точки, а при 11:11 се стигна до тежък момент за "Левски". Титулярният либеро Ивайло Лалов се контузи, след като стъпи накриво и се наложи мачът да бъде доигран от Владислав Иванов.
"Левски" поведе с 2:0 гейма, но не успя да довърши започнатото в най-добрия си мач за сезона
[LAP.bg]
Това обаче не попречи на "Левски" да продължи да играе добре. Симеон Александров направи успешна атака за 13:12, а след това застана на начален удар и със серия от чудесни сервиси доведе резултата до 17:12. ЦСКА успя да стопи пасива си само до точка при 20:21, но нова поредица от страхотни отигравания на Александров донесоха гейма на сините.
Едва в третия гейм червените успяха да намерят ритъма си и позволиха на съперника да реализира едва 13 точки. В основата на силна игра на ЦСКА бяха резервите Мляков и Красимир Георгиев, както и 43-годишният Ивайло Стефанов, който направи поредния си солиден мач.
"Левски" обаче бързо се отърси от загубата на третата част, отново заигра добре и двата отбора направиха изключително равностоен и драматичен четвърти гейм
Опитът, с който разполагат червените, си каза тежката дума в края на двубоя
[LAP.bg]
По-рано днес се игра и вечното волейболно дерби при жените, което също беше спечелено от ЦСКА
[LAP.bg]
Волейболистките на "Левски" не успяха да окажат никаква съпротива на съперничките си в зала "Сиконко"
[LAP.bg]
ЦСКА спаси цели седем мачбола и обърна "Левски" в първото вечно дерби в българския волейбол през този сезон.Червените изоставаха с два сета пасив, но успяха да измъкнат много драматична победа с 3:2 (21:25, 22:25, 25:13, 33:31, 15:10).Тимът на Александър Попов постигна шеста победа от шест мача и се върна на първото място в Суперлигата. Сините допуснаха трета загуба и заемат петата позиция.Сините докоснаха победата, след като стигнаха до два поредни мачбола при 24:23. ЦСКА отрази първия след успешна атака, а при втория късметът обърна гръб на "Левски" - сервис на Мляков се удари във филето на мрежата и падна неспасяемо в полето на съперника.Стигна се до трети мачбол, а късметът отново не беше на страната на "Левски". Александров атакува по диагонала, а топката падна около крайната линия. Реферите посочиха аут, а решението доведе до оспорване от сините, но президентът на клуба Владимир Николов се намеси и призна, че точката е за съперника."Левски" се добра до още четири мачбола, но отново не се възползва. На свой ред ЦСКА стигна до точка за спечелване на гейма при 30:29. Червените също не успяха да реализират, след което пропуснаха още един геймбол. Тимът на Александър Попов обаче получи трети шанс и Мляков се възползва, за да прати мача в решаващ пети гейм.Тайбрекът започна перфектно за червените, които набързо поведоха с 6:1. Негативният резултат обаче не пречупи "Левски" и гостите успяха да съкратят пасива си само до една точка при 8:9.Опитът на Мляков, Стефанов и Георгиев обаче се оказа решаващ в заключителните моменти и ЦСКА спечели шест от следващите осем точки, за да излезе победител в зрелищната битка.Мляков беше най-резултатен в мача с 25 точки, а Георгиев добави 13 за успеха на червените. За "Левски" Александров реализира 23 точки, а Спас Байрев завърши с 20.По-рано днес ЦСКА спечели вечното волейболно дерби с "Левски" и при жените. В него интрига нямаше и червените постигнаха категоричен успех с 3:0 (25:12, 25:15, 25:20).Двубоят, който се игра пред празните трибуни на зала "Сиконко", продължи по-малко от 70 минути. ЦСКА записа втора победа от четири мача през сезона, а сините допусна трето поражение и остават с един успех.


title: Точно 23 млрд. безполезни банкноти ще залеят индийската Централна банка

maintext:
Фотограф: Mukesh Gupta
Индийската Централна банка ще бъде залята от 23 млрд. безполезни банкноти на Нова година, след като на 31 декември банкнотите от 500 и 1000 рупии излязат от обращение, пише Би Би Си. Те са повече от 86% от общия брой на банкнотите в Индия.Изненадващо премиерът Нарендра Моди забрани едрите пари на 8 ноември и даде срок до края на годината на гражданите да ги сменят.Идеята е това да затрудни укриването на данъци, финансирането на тероризма и други незаконни дейности. Според правителството бързата забрана ще попречи на хората с незаконни доходи да обърнат парите си в злато или в друга удобна форма.Цената за замяната на старите банкноти с нови ще бъде около 200 млрд. рупии.Миналия март общия брой на банкнотите в страната бе 90 млрд. Индия е най-големият производител и потребител на банкноти в света.


description: Надзорният орган ще обяви конкурс за постта на заседание в петък.

title: СЕМ започва да търси нов генерален директор на БНТ

maintext:
Председателят на СЕМ Мария Стоянова
Фотограф: Надежда Чипева
Съветът за електронни медии (СЕМ) ще обяви утре процедура за избор на нов генерален директор на БНТ. Това става ясно от дневния ред на заседанието на надзорния орган, публикуван на сайта, като темата е втора от общо две точки.
От регулатора уточниха, че заседанието не е извънредно и отговаря на изискването на закона, темите в него да бъдат обявени 24 часа преди провеждането му.
Очаква се утре да бъде определена датата за старт на конкурсната процедура, която най-вероятно ще е през следващата година. По предварителна информация до края на годината СЕМ ще приема документите на евентуалните кандидати и концепциите им, а в средата на януари 2017г. се очаква да започне конкурса в четири етапа, както е предвидено в новата процедура, приета още през октомври.
Закъснял или подранил конкурс
Медийните надзорници приеха нови правила за конкурсната процедура на 18 октомври и от тях зависеше кога ще я започнат.
Неофициално изчакваха да минат президентските избори, тъй като БНТ по закон има много ангажименти в отразяването на кампанията и да не тече и конкурс едновременно.
Председателят на СЕМ Мария Стоянова не коментара преди заседанието утре. "Когато и да обявим конкурсът, все ще е късно, защото мандатът на сегашния генерален директор отдавна изтече", коментира членът на СЕМ Иво Атанасов. От протоколите на регулаторе се вижда, че той неколкократно е поставял въпроса за конкурса.
Мандатът на настоящия директор на БНТ Вяра Анкова изтече на първи август тази година. За нея това е втори тригодишен мандат и по закон тя няма право на следващ. В началото на юни, обаче, парламентът промени Закона за радиото и телевизията (ЗРТ) така, че генералните директори на обществените медии да могат да останат на поста си до избора на нови. Това позволи на СЕМ да забави обявяването на конкурса.
Дали политическата криза с оставката на правителството и предсорочни парламентарни избори през пролетта са забързали процедурата, за да има нов директор преди вота или надзорният орган просто действа по календар ще проличи от сроковете в процедурата и особено от бъдещите кандидати, които ще се включат в състезанието.


description: Тото Волф се колебае какво решение да се вземе заради липсата на дисциплина от английския пилот при отборните заповеди.

title: В "Мерцедес" са раздвоени за поведението на Хамилтън

maintext:
Тото Волф тепърва ще оценява дали има опасен прецедент с действията на бившия световен шампион
We could not be more proud to count these two heroes among our own
Team-mates, rivals... Champions
The very best#F1Finale #AbuDhabiGP #F1 pic.twitter.com/SgZYMPf7gO
— MERCEDES AMG F1 (@MercedesAMGF1) November 27, 2016
Изпълнителният директор на "Мерцедес" Тото Волф заяви, че ще му трябва време, за да оцени точно действията на Люис Хамилтън в Гран при на Абу Даби Английският пилот реагира остро на заповедите от бокса да вдигне скоростта, за да осигури победа за отбора в последното състезание от сезона във Формула 1.Вместо това той продължи да кара бавно, за да даде шанс на преследвачите да задминат основния му конкурент за титлата Нико Розберг, който беше втори. За да спечели титлата Хамилтън, трябваше германецът да завърши поне четвърти.Волф заяви, че включването на техническия шеф на отбора Пади Лоуи по радиото с нареждане за Хамилтън да вдигне скоростта са били продиктувани от притеснението, че наближаващият с високо темпо Себастиан Фетел може да отмъкне победата за "Ферари"."Бях в леко шизофренична ситуация. Имаме един обсебен от контрола лидер на отбора, който знае правилата в тима и знае, че всички ги спазват. Така стигнахме до тази ситуация", заяви той след състезанието, спечелено все пак от Хамилтън."След това се поставям на мястото на пилота и се питам какво бих направил. Имаше две ситуации - едната беше да изчезне напред и да покаже, че е най-добрият пилот и че това можеше да е неговият сезон. Или да блокира Нико. Той реши да направи това. Малко съм раздвоен", добави Волф."Това е, което си представям като състезател. Можеше да ми дойде като идея и това го имаше като идея в главите на други хора. Кристиан (Хорнер от "Ред бул") имаше същата идея преди уикенда. Той следваше инструкциите на Кристиан, може пък да иска да кара за него! Виждате, че се колебая от едното решение до другото", добави той."Нико запази хладнокръвие под напрежение. Може би щеше да опита изпреварване, една друга игра. Знам колко трудно е да имаш решение на всеки отделен казус", каза австриецът.Попитан защо от "Мерцедес" са се намесили в тактиката на Хамилтън, той отговори: "Можеше да го пуснем да кара свободно без никакви правила, но последствията ще са, че ще спечелим по-малко състезания и ще губим шампионати, защото в питлейна има доста умни глави", каза той."Има едно философия, която следваме през годините. Тя е: няма да се намесваме, докато можем да си гарантираме победата. Ние калкулирахме, че можем да загубим това състезание, защото Люис караше все по-бавно и по-бавно", каза той."Затова решихме да се намесим, той реши да не изпълни. Има само едно важно нещо - дали това е прецедент за бъдещето? Това е нещото, което трябва да оценим. Но фундаментално трябва да се радваме - имаме 19 победи и нов световен шампион", завърши Волф.


description: Kаскадата "Доспат - Въча" е най-големият хидроенергиен комплекс в страната...

title: По стената на язовир "Въча"

maintext:
1/4 снимки в галерията Kаскадата "Доспат - Въча" е най-големият хидроенергиен комплекс в страната. Състои се от 5 хидровъзела - язовири, ВЕЦ, ПАВЕЦ и други хидросъоръжения.
На снимката:
По стeната на яз. "Въча".
Фотограф: xali


title: Въоръжени мотористи са нападнали Анди Керъл след тренировка

maintext:
Керъл, който се възстановява от поредната контузия в коляното, поднови тренировъчни занимания пред два дни
Говорителят на "Уест хем" е потвърдил, че полицията разследва случая. Керъл е подал сигнал до органите на реда около 14.45 часа българско време.
Нападателят на "Уест хем" Анди Керъл е бил заплашван и преследван от въоръжени мотоциклетисти, съобщи "Скай спортс".Инцидентът се е случил докато футболистът се е прибирал с автомобила си от вчерашната тренировка на лондончани.Според информацията в английските медии 27-годишният играч е избягал от нападателя си и се е върнал до тренировъчната база на "чуковете".Мотоциклетистите са спрели до него на кръстовище и са показали оръжия. Те са опитали да блокират мерцедеса на Керъл, докато той е опитвал да се измъкне, след което са го преследвали известно време по лондонските улици."Анди Керъл е добре. Току-що говорих с него за случилото се. Всичко с него е наред", заяви мениджърът на "Уест хем" Славен Билич на пресконференция днес."По всяка вероятност точно той е бил целта на нападателите. Не мисля, че е било случайност и случайно са го преследвали толкова дълго време. Анди е действал много смело. За щастие всичко е наред и той не е в шок от случилото се", допълни Билич.Керъл все още не е изиграл нито една минута през този сезон, тъй като страда от поредната си контузия. Toй има травма в коляното, но вече е подновил индивидуални занимания и по думите на Билич е близо до завръщане."Анди ще продължи с възстановителните процедури и беговите упражнения. Той поднови занимания преди два дни и ако продължава така, може да го очакваме отново на терена след две седмици", обясни мениджърът на "чуковете".


title: Турция очаква АЕЦ "Аккую" да заработи през 2023 г.

maintext:
Първата турска ядрена централа трябва да бъде построена в този средиземноморски залив.
[akkunpp.com]
Турция очаква първият реактор от строената съвсместно с Русия атомна централа "Аккую" (проект, оценяван на 20 млрд.долара) да заработи до края на 2023 г., заяви енергийният министър на страната Берат Албайрак, цитиран от "Ройтерс".Президентът Реджеп Тайип Ердоган вече заяви, че работата по проекта в южната част на Турция може да бъде ускорена, след като през август Москва и Анкара затоплиха отношенията си след продължила месеци криза заради сваляне на руски военен самолет край границата със Сирия При представяне на бюджета за следващата година в парламента Албайрак заяви, че Турция ще се фокусира върху подобряване сигурността на доставите на електричество и природен газ и ще използва възможно най-много собствени и възобновяеми енергийни източници.Министърът подчерта и че страната е на път да се превърне в ключов център за търговията с енергия, особено за природен газ. Той поясни, че се работи приоритетно и по увеличаване на обема на хранилището за природен газ с до 10 милиона кубически метра.Анкара предвижда и да разработи петролен кладенец в дълбоки води в западната част на Черно море през 2018 г.


description: Бившият лидер на Партията за независимост на Обединеното кралство (ЮКИП) Найджъл Фараж заяви, че през 2019 г. може да се завърне в голямата политика, ако Великобритания не излезе от ЕС, предаде ТАСС.

title: Найджъл Фараж обяви, че ако няма Брекзит, ще се върне в политиката

maintext: Бившият лидер на крайнодясната Партия за независимост на Обединеното кралство (ЮКИП) Найджъл Фараж заяви, че през 2019 г. може да се завърне в голямата политика, ако Великобритания не излезе от ЕС."Ако Брекзит не се осъществи, през 2019 г. ще се завърна", каза Фараж на среща в Стокхолм на представители на крайнодесни и евроскептични партии от Европейския парламент, цитиран от ТАСС и БТА.Фараж смята, че излизането на Великобритания от ЕС ще послужи като пример за други европейски страни. Той също така вярва в победа на Доналд Тръмп на президентските избори в САЩ, отбелязва ТАСС."Най-голямата заплаха за Запада е джихадът и затова искаме президентът Путин да е на наша страна. Нужен ни е нов подход и смятам за правилна изразената от Тръмп готовност да се срещне с него", каза Фараж, цитиран от в. "Дагенс нюхетер".


description: "Бих казал, че се надяваме, чакаме и се надяваме, че той ще води страната така, че да е от полза за всички", каза де Ниро.

title: Робърт де Ниро се отказа "да забие един в муцуната" на Тръмп

maintext: Робърт де Ниро се отказа от намерението си "да забие един в муцуната" на Доналд Тръмп, след като бизнесменът бе избран за президент, съобщава вашингтонското издание The Hill.Месец преди изборите актьорът разпространи видео, в което наричаше Тръмп "куче, свиня, мошеник , скапан актьор, противен тип, който не знае за какво говори, който не проучва темите, по които говори, на когото не му пука за нищо, който не плаща данъците си ".Според де Ниро Тръмп е идиот, национално бедствие и срам за страната си. "Страшно съм ядосан, че страната е стигнала дотук - да качи този идиот и кретен там, където е днес. Той казва, че би искал да забие един на хората? Е, добре, аз пък искам да му забия един в муцуната ".След изборната победа обаче актьорът смени тона и заяви пред репортери по време на церемония в Белия дом: "Бих казал, че се надяваме, чакаме и се надяваме, че той ще води страната така, че да е от полза за всички"."След изказванията му много хора биха искали да му забият един", уточни Де Ниро.


description: "Вярвам, че капацитетът на 43-то Народно събрание не е изчерпан и то може да приеме редица важни законопроекти, сред които на първо място се откроява проектът на Закон за държавния бюджет за 2017 г., както и антикорупционното и антитерористичното законодателство", заяви президентът Росен Плевнелиев.

title: Президентът смята, че капацитетът на парламента не е изчерпан

maintext: "Вярвам, че капацитетът на 43-то Народно събрание не е изчерпан и то може да приеме редица важни законопроекти, сред които на първо място се откроява проектът на Закон за държавния бюджет за 2017 г., както и антикорупционното и антитерористичното законодателство", заяви президентът Росен Плевнелиев, след днешните консултации с парламентарната група на Реформаторския блок в рамките на конституционната процедура след гласуваната оставка на правителството на министър-председателя Бойко Борисов.На "Дондуков" 2 президентът се срещна с Меглена Кунева, Божидар Лукарски, Найден Зеленогорски, Тодор Танев, Корман Исмаилов и Борислав Великов. По-късно президентът Плевнелиев разговаря и със съпредседателя на РБ Радан Кънев, съобщиха от прессекретариата на държавния глава.С представителите на парламентарните групи държавният глава дискутира възможността да бъде съставено ново правителство в рамките на действащото Народно събрание, възможните дати за предсрочни парламентарни избори, както и неотложните приоритети, които са на дневен ред в 43-ото Народно събрание. Президентът Росен Плевнелиев отново подчерта, че ще положи всички усилия политическата криза да не се превърне в парламентарна.В хода на разговора държавният глава препотвърди виждането си, че парламентът трябва също така да отговори на очакванията на гражданите след провелия се национален референдум. По думите на държавния глава промените в изборното законодателство трябва да бъдат подготвени внимателно и въведени след необходимото широко обсъждане.По време на консултацията беше подчертана загрижеността и необходимостта работата и подготовката по предстоящото през първата половина на 2018 г. Българско председателство на Съвета на Европейския съюз да не изостава от график.Утре кръгът от консултации при държавния глава продължава с представители на парламентарните групи на Патриотичния фронт и Българския демократичен център – Народен съюз.


title: Круя - фотогалерия - Dnevnik.bg

maintext:
1/7 снимки в галерията Круя е родният град на албанския национален герой Георги Кастриоти Скендербег. Попаднал като заложник при турците, приел исляма и името Искандер, след време се отказва от него и се връща, за да освободи бащините си земи. До края на живота си води борба с турците и албанците смятат себе си за спасителите на Европа, защото със своята съпротива Скендербег задържал и омаломощил турците.
Фотограф: Тsonkooo


title: Лос Анджелис остава в битката за олимпиадата през 2024 г. въпреки Тръмп

maintext:
Алисън Филикс сега работи за кандидатурата на Лос Анджелис
Кампанията на Лос Анджелис за домакинство на зимните олимпийски игри остава валидна след избирането на Доналд Тръмп за президент на САЩ. От комитета по кандидатурата заявиха, че ще продължат "да празнуваме нашето разнообразие".
Лос Анджелис се опитва да спечели домакинството на олимпиадата за трети път след 1932 и 1984 г., но неочакваната победа на Тръмп повдигна съмнения за бъдещето на кандидатурата.Кметът на ЛА - демократът Ерик Гарсети, предупреди, че победата на републиканеца Тръмп няма да помогне за спечелването на доверието на 98-те членове на МОК с право на глас."Тъкмо приключиха президентските избори и някои може да си задават въпроси за нашите основополагащи принципи. Имам едно послание към вас. Моля, не се съмнявайте в нас. Многообразието на Америка е нашата най-велика сила", заяви шесткратната олимпийска шампионка Алисън Филикс, която работи за кандидатурата на Лос Анджелис.Всички кандидати за домакинство пристигнаха в Доха, където ще се проведе среща на националните олимпийски комитети. Там присъстват президентът на МОК Томас Бах и представители на международни федерации, а Лос Анджелис, Париж и Будапеща ще изнесат презентации.Филикс заяви, че Лос Анджелис имат нужда от игрите повече от всякога, за да станат САЩ по-добри."Ние сме нация от хора, чиито предци са дошли от целия свят за един по-добър живот. Ние също сме нация с личности като мен, чиито предци са дошли в Америка против своята воля. Но ние не сме нация, която се придържа към миналото, независимо колко е величествено или болезнено. Американците се втурват напред към бъдещето", каза тя.Изборът на домакин ще е на сесията на МОК в Лима през септември 2017 г.


description: В Източна България е в сила и предупреждение за силен вятър, чийто пориви се очаква да достигнат 22 м/с.

title: Жълт код за сняг и вятър е в сила в цялата страна

maintext:
Фотограф: Юлия Лазарова
Жълт код за сняг е издаден днес за всички 28 области на страната. В източните райони предупреждението е и за вятър, показва справка на сайта на Националния институт по метеорология и хидрология при БАН.Ще вали сняг и ще се образува тънка и неравномерна снежна покривка, посочват метеоролозите. "Възможни са ограничения при дейности на открито. Внимавайте когато вървите, карате колело или шофирате при заледени повърхности", гласи предупреждението.В областите Русе, Търговище, Разград, Силистра, Добрич, Варна, Шумен, Сливен, Ямбол и Бургас предупреждението е и за силен вятър. Той ще е от север-североизток, като се очаква поривите му да достигнат 22 метра в секунда. Вълнението на морето ще се увеличи до 4 бала."Бъдете внимателни за летящи във въздуха предмети. По тази причина са възможни локални нарушения на обичайните дейности на открито", се казва в предупреждението на НИМХ.Тази сутрин температурите ще са между минус 1 и 4°, а през деня ще продължат да се понижават.Над планините ще е облачно с валежи от сняг и силен вятър от североизток. Максималната температура на височина 1 200 метра ще е около минус 5°, на 2 хил. метра – около минус 9 градуса. Облачно и с валежи от сняг ще е и по Черноморието, където максималните температури ще бъдат 3-4 градуса. Вълнението на морето ще бъде 3-4 бала.


title: Търсенето на изчезналия в Стара планина и днес не постигна успех

maintext:
Фотограф: Нели Христова
Повече от осем часа продължи и днес, 1 ноември, операцията по търсенето на изчезналия мъж в Стара планина. В издирването - в условия на мъгла и силен вятър, се включиха близо 400 души – военнослужещи от Сухопътните войски, служителите на МВР, Планинската спасителна служба, служители на Парк "Централен Балкан" и доброволци, съобщи пресцентърът на Министерството на отбраната.
Военният вертолет "Кугър" извърши въздушно търсене на района в продължение на два часа при сложни метеорологични условия.
Търсенето ще продължи и утре. Служители на Планинската спасителна служба и на парк "Централен Балкан", които ще претърсят труднодостъпната местност Северен Джендем, в северната част на централна Стара планина.
Хеликоптер "Кугър" ще се включи също в търсенето, ако метеорологичните условия позволяват.


description: Вярвам, че нито един от нас няма да гласува за ген. Румен Радев – кандидат на партия БСП, ръководството на която неотдавна положи венци пред паметника на комунистическия диктатор Тодор Живков, обърна се той към симпатизантите си.

title: Местан призова привържениците си за още по-решителна подкрепа за Цачева на балотажа

maintext:
Лютви Местан
Фотограф: Надежда Чипева
Лидерът на ДОСТ Лютви Местан призова симпатизантите на партията да подкрепят кандидатът на ГЕРБ за президент Цецка Цачева на балотажа на 13 ноември.Формацията на бившия председател на ДПС застана зад Цачева и на първия тур на изборите за държавен глава. Кандидатът на ГЕРБ поведе и пред подкрепения от ДПС Пламен Орешарски на изборите в Турция.Сега в обръщение в официалния си профил във Фейсбук Местан благодари на симпатизантите си и ги призовава за "още по-решителна подкрепа за втори тур". "Вярвам, че нито един от нас няма да гласува за ген. Румен Радев – кандидат на партия БСП, ръководството на която неотдавна положи венци пред паметника на комунистическия диктатор Тодор Живков. Нашият избор е номер 17", заявява той.


description: Карлсен и Сергей Карякин играят четвъртата партия от мача за световната корона в шаха. Претендентът за титлата има белите фигури.

title: Карлсен и Карякин не се победиха и в четвъртата партия

maintext:
Играят се общо 12 партии, като победител е първият, събрал 6.5 точки. При равенство ще има тайбрек.
Световният шампион Магнус Карлсен и претендентът Сергей Карякин не успяха да излъчат победител и в четвъртата партия от битката за шахматната корона.След четвъртото поредно реми двамата продължават при равен резултат - 2:2.Норвежецът и представителят на Русия изиграха най-продължителната партия и си стиснаха ръцете на 94-ия ход. Световният шампион, който играе с черните фигури, беше по-агресивен през цялото време, но така и не успя да пробие здравата защита на съперника.


description: Кметството предлага и увеличаване на средствата за почистване с над 5 милиона лева.

title: Същата такса смет и двойно повече пари за чистене на междублоковите пространства обеща Фандъкова

maintext:
Кметът на София Йорданка Фандъкова и министърът на екологията Ивелина Василева при откриването на завода за боклук на София на 14 септември миналата година.
Фотограф: Юлия Лазарова
Такса "Битови отпадъци" за следващата година остава без промяна, но се предлага двойно увеличение на средствата за поддържане и почистване на междублоковите пространства, каза днес кметът на София Йорданка Фандъкова, цитирана от агенция "Фокус".В същото време кметството предлага и увеличаване на средствата за почистване с над 5 милиона лева. Парите щели да дойдат от по-малкото разходи за проучване, проектиране, изграждане и третиране на битовите отпадъци, заради чувствителния напредък в това отношение.Планираните средства за осигуряване на дейностите по управление на битовите отпадъци са в размер на 172.8 млн. лева. Кметът посочи, че през последните години градът е по-чист, а боклукът се третира по най-високите европейски стандарти за екология.За една година работа, заводът за отпадъци е прерабил 229 хиляди тона битови отпадъци. За 2017-та плановете са всички битови боклуци да минат през него.До момента, произведеният компост от инсталацията на "Хан Богров" е 4 484 тона или с 697 тона повече в сравнение с 2015 година, а с преработката на хранителните отпадъци се захранва с електроенергия цялата инсталация, като останалата се продава.


title: Калифорния отхвърли на референдум задължителните презервативи в порно филмите

maintext:
[facebook.com/DurexBG]
На референдум в рамките на изборите на 8 ноември жителите на щата Калифорния са отхвърлили предложението порно актьорите задължително да носят презервативи във филмите, съобщава сп. "Тайм". Мярката е била отхвърлена с 54% на 46% от гласовете.Предложението бе израз на борбата между порно индустрията за свобода на изразяването и безпокойството на организации като Фондацията за здравно подпомагане на болните от СПИН, че порното внушава на младите хора, че е по-привлекателно да правят секс без предпазни средства.Ако мярката беше приета, тя щеше да задължи и авторите на филми за възрастни да имат медицински лицензи, за да извършват дейност, да плащат за прегледи и ваксини срещу полово предавани болести и щяха да носят отговорност при нарушаване на тези правила.Заради острата реакция на обществеността в Калифорния срещу случаите на заразени с ХИВ порно актьори някои продуценти вече се принудиха да започнат да снимат на други места като Лас Вегас и Маями бийч. Анализ на властите в Калифорния показва, че ако предложението беше прието, то щеше до доведе до загуби в размер на десетки милиони долари от данъци за хазната.Порното е бизнес за милиарди долари в САЩ. По-голямата част от филмите за възрастни се снимат в складове или частни домове. В апогея на индустрията през 90-те години филмите, снимани в долината Сан Фернандо (Южна Калифорния), носят приходи до 4 млрд. долара годишно.


title: Рууни се извини за запоя след мача с Шотландия

maintext:
Рууни се извини на феновете, треньорския щаб и ръководството на ФА
Wayne Rooney 'too drunk to stand' as he cosies up with two women at wedding https://t.co/U7oT8P4HC4 pic.twitter.com/yfoLG950c8 — The Sun (@TheSun) November 15, 2016
Капитанът на Англия Уейн Рууни се извини за поведението си след световната квалификация с Шотландия в петък.31-годишният футболист беше заснет в нетрезво състояние в лобито на хотела на тима. По същото време там се е провеждала сватба, на която нападателят се самопоканил.Неговите съотборници пазеха режим, тъй като им предстоеше приятелски мач с Испания. Рууни обаче беше освободен от него заради контузия в коляното."Уейн много съжалява за снимките с фенове, които бяха публикувани. Въпреки че беше почивен ден за целия отбор и щаб, той напълно признава, че подобни фотографии са неуместни за някой с неговия статут", се казва в изявление на говорителя на Рууни.Капитанът на Англия и "Манчестър юнайтед" поднесе извинения към феновете, треньорския щаб и ръководството на Футболната асоциация (ФА)."По-рано днес (б.а. вчера) Уейн говори лично с Гарет Саутгейт и (техническия директор на ФА) Дан Ашуърт, за да се извини искрено. Той иска да поднесе извинения и към всички млади фенове, които са видели тези снимки", се казва още в изявлението.


description: Турция се отдалечава от Европа и поема по пътя на диктатурата, смятат водещи европейски политици.

title: Ако споразумението между Анкара и ЕС за мигрантите се провали, вината ще бъде на Турция, заяви Юнкер

maintext:
Фотограф: Francois Lenoir
Председателят на Европейската комисия Жан-Клод Юнкер днес отхвърли заплахите на Турция, че няма да изпълни обещанията си за спиране на наплива на нелегални мигранти към Европа, ако ЕС не предостави възможност за безвизово пътуване на турските граждани в блока, предаде "Ройтерс", цитирана от БТА.Турските лидери ще бъдат отговорни, ако споразумението се провали, каза Юнкер в интервю за белгийския в. "Соар".Той посочи още, че Турция заобикаля демократичните ценности и се оттегля от по-близките връзки с Европа.Ако Турция не изпълни поставените условия, няма да има напредък по въпроса за визите, каза Юнкер, като добави, че ако споразумението се провали, вината ще бъде на Турция.Юнкер не коментира директно арестите на редица кюрдски политици в Турция, но определи като "прекомерна" реакцията на турското правителство след провалилия се опит за преврат на 15 юли.С тъга отбелязвам, че Турция се отдръпва от Европа; не Европа е тази, която се отдръпва от Турция, посочи Юнкер.По-рано днес австрийският министър на отбраната Ханс Петер Доскоцил заяви в интервю за "Билд", че Европейският съюз трябва да се подготви за възможно анулиране на споразуменията за бежанците с Турция и да засили защитата на външните си граници.Винаги съм казвал, че споразумението между Турция и ЕС може да бъде само временно решение, дотогава докогато ЕС сам не бъде в състояние ефективно да защитава външните си граници и по този начин да противодейства на наплива на бежанци, каза Доскоцил.Според информация на "Билд" той е поканил в Австрия свои колеги от страните в Централна Европа, за да обсъдят мигрантската криза с оглед на вътрешнополитическата ситуация в Турция. Срещата е планирана за 7 и 8 ноември.Искаме да изпратим ясен сигнал, че се подготвяме за това, че Турция може изцяло да анулира споразумението, посочи Доскоцил.Във връзка със ситуацията в Турция той каза, че Анкара в момента се намира на пряк път към диктатурата.Няма да позволим повече да ни заплашват, заяви Доскоцил.Турция бе заплашвала ЕС, че ще анулира споразумението за бежанците до края на годината, ако не бъде изпълнено искането й за безвизов режим на пътуване за турските граждани.


description: Класацията се води от Бразилия, която е номер 1 по общо брой футболисти в Европа и номер 2 сред петте най-силни първенства.

title: България е на 40-о място по износ на футболисти в Европа (инфографика)

maintext:
Липсата на достатъчно играещи в силни български футболисти се отразява и на представянето на националния отбор
[LAP.bg]
България заема 40-о място сред износителите на футболисти за европейските футболни първенства, показва седмичното проучване на CIES Football Observatory.Класацията се води от Бразилия, която е номер 1 по общо брой футболисти в Европа и номер 2 сред петте най-силни първенства (Англия, Германия, Испания, Италия, Франция).Бразилците са значително по-предпочитани от французите и испанците, и още повече от представителите на другата южноамериканска футболна сила Аржентина.Впечатляващо обаче е присъствието в топ 5 на Сърбия, която е изнесла зад граница 189 футболисти, включително 39 в петте най-големи първенства.За сравнение - България има само двама представители в петте най-силни първенства - Ивайло Чочев и Александър Тонев в италианската Серия А, а в останалите национални европейски шампионати играят още 27 души.Изследването обхваща 50-те най-големи страни износители на футболисти в Европа.


description: До физическо насилие не се стигна. Делото на акушерката, обвинена в побой над новородено дете, ще се гледа декември.

title: Адвокатът на акушерката Емилия Ковачева налетя да бие прокурор

maintext:
Фотограф: Георги Кожухаров
Адвокатът на акушерката Емилия Ковачева, която е обвинена в опит за умишлено убийство на новородено дете , влезе в словесен спор с наблюдаващия прокурор по делото и дори му налетя на бой. Това стана рано тази сутрин в Съдебната палата, съобщи БНТ.Съдът не даде ход на процеса срещу Ковачева заради отсъствието на един от съдебните заседатели по делото. Той се оказа, че е командирован извън София и така делото беше отложено за декември.Точно това подразни адвокат Владислав Янев, въпреки че до сега той няколко пъти настояваше да не се дава ход на делото. "Искал съм това, когато има законни основания. В момента се действа абсолютно незаконно", заяви Янев.Докато недоволстваше пред журналисти той започна да спори с наблюдаващия прокурор Николай Христов. В един момент Янев тръгнал заплашително към него, но се спрял."Такова пренебрежително отношение към съда срещам за първи път в моята практика. Такова просташко поведение не отива на никой човек, особено на човек, който се титулува адвокат", каза от своя страна Христов.В десетото заседание по делото се очакваше да бъдат разпитани всички останали свидетели.Ковачева е обвинена, че по време на свое дежурство през април миналата година е нанесла тежки удари на новородено момиче, като го удряла с ръце и стъклено шише за хранене. Освен това тя го е душила и притискала.


description: Варненският автомобилен пилот придоби популярност в последните две години, в които кара в различни европейски автомобилни пистови формати. Той изглежда много по-зрял за своите почти 19 години, отколкото много от своите връстници.

title: Павел Лефтеров, който знае цената на времето

maintext:
Павел Лефтеров се опитва да пробие до легендарното състезание "24-те часа на Льо Ман"
[Личен архив/Павел Лефтеров]
Миналата година българинът спечели и двете състезания на "Спа" от европейските GT4 серии
[Личен архив/Павел Лефтеров]
Тази година Лефтеров реши да развие качествата си и в коли с предно предаване, но оценява сезона си като "оцеляващ"
[Личен архив/Павел Лефтеров]
Варненецът в момента събира бюджета за догодина, като основно ще разчита на "Виваком"
[Личен архив/Павел Лефтеров]
Миналата година Лефтеров кара в GT4 сериите, но бюджетът не му стигна за GT3 шампионат
[Личен архив/Павел Лефтеров]
Павел Лефтеров е сред най-обещаващите българи в моторспорта
[Личен архив/Павел Лефтеров]
Тази година българският пилот реши да опита късмета си в Audi TT Cup, но се отказа след 70% от сезона заради разминаването между обещания и реалност
[Личен архив/Павел Лефтеров]
[Личен архив/Павел Лефтеров]
В автомобилния спорт една десета от секундата на обиколка е цяла вечност. Неправилни настройки, закъсняло спиране и погрешно влизане в завоя, изпусната смяна на предавките – толкова много неща могат да се объркат и да направят разликата между добрия и обикновения пилот. За навършващия след седмица 19 години Павел Лефтеров – може би най-обещаващия състезател в българския автомобилен спорт, времето е най-ценният актив. Не само на пистата, но и в живота.Лефтеров придоби популярност в последните две години, в които кара в различни европейски автомобилни пистови формати. Миналата година стана вицешампион европейските GT4 серии (клас АМ), като записа редица победи в отделните състезания. Върхът беше двойната му победа на белгийската писта "Спа Франкоршан". Тази година спечели германските серии DTC (Deutsche Tourenwagen Cup).На пръв поглед на тази възраст Лефтеров има достатъчно време, за да докаже себе си в моторспорта. Но всъщност не е така. И ако се опитате да си организирате среща с него, ще трябва да попаднете в графата "полезно изразходвано време", за да се получи. И това не е въпрос на някаква претенция, а на реални обстоятелства. И донякъде на начин на живот."Често ме питат дали съм гледал някакво детско или пък нещо, което са излъчвали по телевизията. Аз телевизия не гледам. И какви детски? От осемгодишен съм на пистата", казва Лефтеров в един от часовете, които е отделил за работа с медиите.Освен че не гледа телевизия, той не ходи по дискотеки, не виси по кафенета, не цъка на игри, не лови покемони. Спи по максимум шест часа, но понякога му се налага само по два-три, защото "12 часа сън е загубено време". Денят му е разграфен по минути, а в зависимост какво е свършил попада в три графиПървото и второто са ясни, но какво значи дарено време? "Това е преминаването от загубеното в полезно изразходвано. Това е оползотворено време", казва Лефтеров и дава следния пример: "Преди, като бях ученик, например, се случва да имаш свободен час. Повечето ми съученици отиваха да пият кафета или да пушат, докато аз влизах в часовете и помагах на преподавателите ми, които много ми помагаха. Така аз им се отблагодарявах"."Осмокласниците са много заинтересовани, а имат нужда от информация. Разбрах защо в някои часове учениците или играят карти, или си правят нещо на телефона – защото учителят влиза, не се представя, не казва "добър ден" и захваща някаква тема от средата. Когато съм правил лекции, два часа никой не мърда. Учениците искат да хванат филма от началото, да научат нещо повече за него и да стигнат до края", добавя пилотът, който работи от години с психолози за своето развитие."Преминавал съм през коучинг обучение. Знам как да привлека вниманието, да сгъстя обстановката и да ги мотивирам. Обикновено им разказвам как преминава един ден на успешния човек и какво е да си шампион. Те започват да мислят. Защо тренира по шест часа? Защо не спи по цяла нощ, за да пише имейли? За какво проучва по интернет?", казва Лефтеров.Роденият във Варна пилот се прехвърля да учи в последните години от средното си образование в София в професионалната гимназия по транспорт и енергетика "Хенри Форд", като му се налага да взима и редица приравнителни изпити., събирането на бюджета за следващата година и срещите с медиите. Те са част от бизнеса заради пиара.На въпрос колко време работи на ден, той отговаря: "Тази нощ съм спал 5-6 часа, което ми е напълно достатъчно. Вчера бях в университета цял ден, което ми отнема наистина много време, хапнах нещо леко след това, бягах 1-2 часа, колкото да поддържам някаква форма. След това сядам и започвам да пиша имейли. Не си представяйте, че се пишат ей така – за половин час 20 имейла. Трябва да имам стратегия как да направя впечатление"."Сутрин така си разграфявам деня, че да нямам никаква загуба на време. Но ако ми отпадне срещата и няма какво да правя два часа, се опитвам така да си реорганизирам другите задачи така, че да спечеля време. Чудя се как да направя нещо добро, защото нали затова сме на този свят", казва той.Не е ясно кое е първото – дали се е научил да се адаптира в живота или на пистата. Миналата година, когато участва в европейските GT4 серии, поради бюджетни ограничения еВ повечето случаи те навъртат стотици километри и идват с готови записки за настройките преди състезанието. Но 17-годишния тогава българин трябвало да импровизира."Направих си много добър симулатор в къщи, но не е като в истинска кола, защото нямаш опита със скоростта. Знам характеристиките на пистата, но е друго да караш всеки ден. Но пък извадих късмет, защото повечето от състезанията бяха дъждовни и там тази разлика се заличава. Много по-важно става как ще се адаптираш към условията, къде и каква тактика ще проработи. Импровизирах и в това се оказах по-бърз. Така компенсирах нещото, което го нямам", казва той.Тръгнал от картинга, Лефтеров се отказва да върви по пътя на формулите, защото:1. Е прекалено висок (189 см)2. Е наясно за невероятния късмет, който трябва да има, за да стигне до Формула 1. И естествено за огромните разходи по преминаването на всички стъпала."За да стигнеш до Формула 1 освен огромна инвестиция ти трябва и име, роднини, някой от родословието ти да е карал. Много добри пилоти не успяват да стигнат до там, защото им липсва и късмет", казва той.Затова се насочва към състезанията с туристически и GT автомобили. След като кара миналата година в GT4 шампионата, тази година реши да развие способностите си и в шампионати с предно предаване. Опитът с Audi TT Cup не се получи по различни причини (прекалено обещаваща опаковка и нереалистична реалност) и програмата беше прекратена след 70% от сезона."Това не беше крачка напред, а е крачка за оцеляване. В моторспорта когато не си на пистата една, две или пет години името ти изчезва и след това трябва да го изкупиш обратно. За да не се случи решихме да участваме дори и в по-малки и слаби серии. Сега си мисля, че беше може би по-добре да направим пауза и с финансирането от тази година и това, което ще съберем сега, да го използваме и догодина", казва Лефтеров.Всъщност и в това отношение импромвизацията е важна. Тъй като всяка година е "оцеляваща", той трябва да избере максимално добрия вариант за наличния бюджет. Догодина се е прицелил в германските VLN серии, които се карат само на старата версия на "Нюрбургринг". В състезанията стартират едновременно около 250 коли в 20 различни класа. Сезонът е от десет състезания по четири часа, едно от шест часа и едно 24-часово."Дългосрочната ми цел е да стигна до "24-те часа на Льо Ман". Според мен състезанията за издръжливост са най-добре развиващите се в момента и затова ще се съсредоточа там. VLN сериите са много популярни, а наличието на толкова много коли на една писта без право на грешка, с променящи се метеорологични условия ти дават шанса да направиш впечатление", коментира Лефтеров, който ще се готви с "Ламборгини Хуракан Трофео"."Стремежът е с по-нисък бюджет да направим по-добър резултат и да се харесаме на публиката. Когато си първи в класа и в топ 15 общото класиране също е постижение. Започваш да правиш име, каквото е необходимо и пред отборите, и за спонсорите", добавя той.като отново ще се разчита основно на "Виваком", но ще трябват и допълнителни партньори. Целта е да участва в поне 12 състезания. Когато имат 70% от бюджета в екипа му ще направят избора кога и къде да кара в различните формати за издръжливост. "Сега сме намалили тренировките, защото няма да ми стигне времето и за университета, и за срещи. Но след като намерим парите сезона, ще започна по-сериозна физическа подготовка. Надявам се към края на годината всичко да е ясно", казва Лефтеров.Тази година Мартин Чой направи геройства в мотоциклетното издание на "24-те часа на Льо Ман". Лефтеров се надява след някоя друга година да бъде част от автомобилната версия."Колкото и да си подготвен физически, всичко е въпрос на психика. Ако сам си кажеш, че си уморен, тогава наистина умората те наляга. При мен това е проблем. Миналата година карах бързи и донякъде екстремни коли и бях в т.нар. "тунел". Не усещах как минава едно състезание. Тази година с предното предаване трябваше непрекъснато да си правя забележки и да коригирам карането си. Въпреки че състезанията са 25-минутни, ми се струваха много по-дълги", казва варненецът.Обикновено в състезанията за издръжливост стинтовете му са по 1.30 часа, но понякога се налага да продължиш, ако съотборникът ти не е готов за смяна. Лефтеров е карал максимално по 2-3 часа, въпреки че тренировките отнемат много повече. Отделно е и подготовката извън пистата. Както и другите ангажименти. "Предната вечер не мигнах, не ми стигна времето", добавя пилотът преди да тръгне съм следващата си среща. Защото времето тече и трябва да се оползотворява разумно.


description: С тази програма (за енергийна ефективност – бел. ред.) ем се вдига цената на имота, ем става урбанизацията по-красива, ем стават по-скъпи жилищата...Бойко Борисов, министър-председател, в Гоце Делчев.

title: Цитат на деня: Със санирането урбанизацията става по-красива

maintext:
Снимката е от откриване на обновени по програмата за саниране блокове в Смядово
[Фейсбук на Бойко Борисов]
"С тая програма (за енергийна ефективност – бел. ред.) 'ем се вдига цената на имота, 'ем става урбанизацията по-красива, 'ем стават по-скъпи жилищата – за вас, 'ем данъците не се 'дигат – да напомня, защото местните власти правят данъците, а и няма как някой да дойде да ви изгони."Премиерът Бойко Борисов изтъква ползите от Националната програма за енергийна ефективност пред жителите на Гоце Делчев. Министър-председателят бе в града за откриването на новата многофункционална спортна зала "Неврокоп Арена"


title: Отново е удължен срокът за концесията на летище "София"

maintext:
Фотограф: Юлия Лазарова
е по искане на две компании, които имат интерес към сделката, съобщи министърът на транспорта Ивайло Московски.
Отново е удължен срокът, в който могат да се подават оферти за концесията на летище София, съобщи БНР. Кандидатите могат да подават оферти до средата на декември. Поредното удължаване на срока е по искане на две компании, които имат интерес към сделката, съобщи министърът на транспорта Ивайло Московски.
"Ние така или иначе никога не сме очаквали да приключим процедурата до края на 2016 година, тъй като физически това е невъзможно. Все пак, дори удължавайки до средата на декември, самата комисия трябва да работи поне месец, след което да се спазят всички процедури, в случай че има обжалвания. Те - така, както са предвидени за 2016 година - с този потенциален приход за бюджета, ще бъде прехвърлен за 2017 година", каза Московски.


description: Според Стойчо Стойчев съставът на следващия парламент зависи основно от това какви промени ще бъдат направени в изборния закон.

title: Работата на държавата ще бъде парализирана поне до пролетта, твърди политолог

maintext:
Фотограф: Юлия Лазарова
Политическата криза в страната ще продължи поне до пролетта и държавата ще бъде като парализирана. Тази прогноза направи политологът Стойчо Стойчев пред Българското национално радио.Според него подадената оставка на премиера Бойко Борисов след загубата на ГЕРБ на президентските избори ще доведе до сигурни предсрочни избори, а до провеждането им ключови административни процеси ще спрат.Стойчев подчерта, че съставът на следващия парламент зависи основно от това какви промени ще бъдат направени в изборния закон, особено в частта му с въвеждането на мажоритарната система "При стопроцентова мажоритарна система с абсолютно мнозинство в двата тура, както беше формулиран въпросът на референдума, в следващия парламент ще има две или три партии, като основната част от мандатите ще бъдат концентрирани в двете най-големи. Така ще имаме и еднопартийно мнозинство, и еднопартиен кабинет. Може би е добре българите да видят какви резултати произвежда една мажоритарна система, за да узреят за идеята, че всъщност пропорционалното представителство е много по-подходящо за нас", обясни Стойчев.Той каза още, че очаква на следващите парламентарни избори в надпреварата за власт да се включат политическите проекти на Веселин Марешки Слави Трифонов , въпреки че те все още не са създадени официално.


description: За въвеждане на минимална пенсия от 300 лева настоява Патриотичният фронт, а БСП иска отпадане на плоския данък за физическите лица, за да подкрепи бюджета.

title: Горанов: Бюджетът ще загуби над 2.7 млрд. лв. от въвеждане на 300 лв. пенсия и прогресивен данък

maintext:
Министърът на финансите Владислав Горанов
Фотограф: Юлия Лазарова
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Държавната хазна ще загуби над 2.7 млрд. лева, ако бъдат въведени минимална пенсия от 300 лв., за което настоява Патриотичният фронт, и прогресивен подоходен данък, каквото искане има БСП. Това се разбра от думите на финансовия министър Владислав Горанов пред журналисти в Министерския съвет.Бюджетът ще загуби 1.5 млрд. лева, ако бъде въведена минимална пенсия от 300 лева, заяви Горанов, цитиран от БТА.За въвеждането на тази минимална пенсия настояват депутатите от Патриотичния фронт. Вчера от формацията заявиха, че няма да подкрепят проекта за държавен бюджет, защото не били запознати с него, тъй като никой от ГЕРБ не им го е представил. След това обаче лидерът на ВМРО Красимир Каракачанов заяви, че ще искат в него да бъде заложено увеличението на пенсиите, като по думите му за целта ще са нужни 830-840 млн. лв. Междувременно пък от БСП внесоха в Народното събрание предложение за връщане на прогресивното подоходно облагане. България се отказа от този тип облагане, като въведе плоския данък през 2008 г., по времето на правителството на Сергей Станишев. Вчера лидерът на социалистите Корнелия Нинова обвърза въвеждането на данъка за физическите лица с гласовете в подкрепа на бюджет 2017."Загубите от приемането на прогресивен подоходен данък ще са 1.236 млрд. лева", каза днес Владислав Горанов.Утре (17 ноември) проектът за бюджет за 2017 г. ще бъде обсъден на първо четене в пленарната зала. Повечето от парламентарните комисии вече одобриха документа , като депутатите от БСП и ДПС масово гласуваха против.


title: Опитите за ново правителство са наивни и ненужни според Владислав Горанов

maintext:
Владислав Горанов
Фотограф: Цветелина Белутова
Според Горанов е най-добре да се върви към предсрочни избори. Той отхвърли опасенията, че това може да дестабилизира държавата. " "За мен е ирационално и това усилие е ненужно", каза финансовият министър пред Нова телевизия. Така той се разграничи от думите на лидера на ГЕРБ и премиер Бойко Борисов, който вчера каза, че дължи на партиите, подкрепили преди две години неговото управление, същата подкрепа в опитите им да съставят кабинет.Според Горанов е най-добре да се върви към предсрочни избори. Той отхвърли опасенията, че това може да дестабилизира държавата. "
Финансовият министър Владислав Горанов, който беше посочен вчера като бъдещ министър в евентуално правителство на Патриотичния фронт, е на мнение, че опитите за съставяне на нов кабинет са наивни и трябва да се върви към предсрочни избори.Вчера съпредседателят на Фронта Валери Симеонов каза , че при техен мандат на Горанов и още четирима министри от сегашния кабинет ще бъде предложено да запазят постовете си.Според Горанов обаче е наивно да се мисли, че в този парламент може да има друго правителство и това е проличало на вчерашния Консултативен съвет по национална сигурност при президента Росен Плевнелиев, както и след това при гласуването на бюджета на общественото осигуряване в бюджетната комисия.Държавата е далеч от ръба на някакъв колапс. Няма от какво да се спасява България освен от популизма", каза финасовият министър като намекна за предложението на Патриотичния фронт минималната пенсия да бъде увеличена на 300 лв."Аз съм министър, назначен от Бойко Борисов. Не съм в ръководството на ГЕРБ, но ми се чува думата, а моето мнение е, че няма нужда от ново правителство", повтори той.


title: Калин Калпакчиев: С отказа за проверка по "Яневагейт" членове на съвета показаха, че има какво да крият

maintext:
Калин Калпакчиев
Фотограф: Надежда Чипева
"С днешния отказ проверката по "Яневагейт" да бъде възобновена се показа, че няма желание да се проверят фактите. Това не е нещо ново, но отказът е симптоматичен за това, че няма елементарна институционална представа за това какво е независимост. Членове на съвета показаха, че има какво да крият."Това коментира пред "Дневник" Калин Калпакчиев във връзка с отказа на съдийската колегия да възобнови проверката във връзка със записите на разговори между бившият председател на Софийския градски съд Владимира Янева, Румяна Ченалова и Момчил Мондешки. Повод за искането стана интервюто на Мондешки, в което той казва, че всичко, казано между тримата, е било измислено с цел да бъде използвано за изнудване.Проверка по случая беше образувана от ВСС, но приключи през януари тази година с мотив, че записите са манипулирани и няма нарушение на етичния кодекс. Според председателя на Върховния касационен съд Лозан Панов, който внесе предложение за възобновяване, има нови обстоятелства и те са повод за повторно отваряне на случая."Когато се страхуваш от проверка, това е много тежък симптом. Съвсем елементарно е да се проверят твърденията на Мондешки в интервюто. Но ние видяхме, че на едно добре мотивирано и с правни аргументи предложение не беше противопоставено нищо, което да го обори, което да обоснове крайния резултат.В демократичните държави с елементи на правов ред, каквато е нашата, няма друг начин за проверка освен с институционални средства", коментира още Калпакчиев.По думите му е нямало проблем съветът да се занимава отново с проверката, въпреки че такива мнения се чуха в дебата в съдийската колегия. В преходните и заключителни разпоредби на закона за съдебната власт е записано, че етичните проверки, които са започнали от съвета, ще бъдат завършени от кадровия орган, а всички нови трябва да бъдат поети от инспектората към съвета. Органът беше натоварен с нови правомощия, по които ще може да работи от януари догодина.


title: След триумфа в Лондон Мъри се прицели в титлата от Australian Open

maintext: Водачът в световната ранглиста Анди Мъри насочва вниманието си към триумфа в Australian Open. Шотландецът спечели финалите на АТП в Лондон след победа срещу Новак Джокович и завършва годината на върха в класацията.Мъри каза, че сега е време да се наслади на постигнатото и да си почине добре. И първата му голяма цел за 2017 г. ще е Australian Open."Сега важното е да си почина, за да мога през декември да тренирам добре. В Австралия няколко пъти бях близо, но не успявах. Така че ще се постарая, ще опитам", заяви шотландецът.В последните шест години Мъри четири пъти игра във финала на Australian Open, но нито веднъж не успя да спечели."Нищо не е вечно", каза Джокович след загубения финал. Дълго време той беше непоклатим на върха в световния тенис.Сърбинът посочи, че има много неща, с които се гордее през годината. "Всяка година е различна. Няма как да очакваш да повторя всичко това.""Знам, че има други тенисисти, които идват, както и вече утвърдени играчи, които стават по-силни. Опитвам да правя същото. Понякога се получава, понякога - не. Това е чудесен урок, който трябва да приемеш и да продължиш с мъдрост", заяви Джокович.


description: Бившият министър на икономиката и енергетиката призова прокуратурата да разследва кой е спрял проекта, защото той бил виновен за загубите.

title: Има западен инвеститор за АЕЦ "Белене", твърди Румен Овчаров

maintext:
Бившият министър на икономиката, енергетиката и туризма в правителството на Сергей Станишев Румен Овчаров беше обвинен за безстопанственост заради сделки по проекта за строеж на АЕЦ "Белене".
Фотограф: Юлия Лазарова
В момента има инвеститор за АЕЦ "Белене", обяви Румен Овчаров пред "Нова телевизия". "Не идва от изток, идва от запад и никак не е лош инвеститорът, ако някой наистина не иска да харчи парите на държавата", разкри още бившият енергиен министър. Той отказа да разкрие повече. "Нямам това право. Това трябва да каже министърът на енергетиката", каза Овчаров.Той се обяви за вдигане на мораториума за строителството на атомната централа от сегашното Народно събрание. "През последните 6 месеци Томислав Дончев, Борисов и Теменужка Петрова твърдят, че търсят инвеститор, сега нека да кажат какво се случва", призова още бившият министър на икономиката.Преди десет дни Овчаров беше обвинен за безстопанственост в размер на 193 млн. евро по делото "Белене". Той коментира, че щетите за България по проекта настъпват след спирането му. "Самото обвинение е абсурдно - не може министърът да контролира неща, които по търговския закон му е забранено да прави! Той не контролира търговската дейност на дружествата" - отбеляза Овчаров, като обяви, че в прокуратурата много добре знаят това. "Затова са се опитали да префасонират търговския договор като "дългосрочно сътрудничество". Но пък при дългосрочно сътрудничество няма да има такава щета", разсмя се той."Не може министърът да дава разрешение за нещо, което не му е искано. И да дава разрешения по нещо, за което има три решения на Министерския съвет. Виновни са тези, които спряха проекта", повтори Овчаров и призова прокуратурата да разследва кой и защо е спрял проекта "Белене"."Духът на победата беше на Националния съвет на БСП вчера. Мисля, че левицата отново тръгна към властта", каза още Овчаров и добави, че е убеден, че БСП ще победи и на парламентарните избори. "Имам чувството, че управляващите не осъзнават какво им се случва", добави още той.


title: Проблемът с Харманли

maintext:
Въдворяване на ред в лагера в Харманлиснимка: Сакарнюз
Коментарът е от "Фейсбук". "Дневник" го публикува с разрешението на автора
По въпроса с Харманли пак ли ще се делим на "толерасти" и "ксенофоби"? Пак ли вторите ще пишат съобщения на първите, че са "продажни соросоиди, които трябва да умрат", а вторите пак ли ще казват "няма проблеми"? Пак ли ще се залеем с клишетата за "мигрантската напаст", за това, че сме "под обсада" и др?
Реално, дяволът отново е в детайлите, а не в гръмките заключения:
1. Проблем в Харманли има. Настанените там не са "света вода ненапита", между тях сигурно има по-агресивни, дори може би престъпници. Хвърлянето на камъни срещу полиция, особено в държава, която те приютява, не е допустимо.
2. Институциите носят доста по-голяма вина за проблема, отколкото бежанците и другите мигранти. Липсата на доктори, вода, лекарства, завивки, преводачи и т.н. е логично да доведе до протести.
Пари от Европа (и от бюджета) за тези "лагери" има - защо условията там са лоши пита ли някой?
Някой от тези, готови да изгонят хилядите затворени в Харманли, направил ли си е труда да контролира институциите как харчат парите, как управляват процесите? Знам, че отговорът е "не".
Междувременно политически субекти започват да трупат точки от този проблем
(а дори може би и го подклаждат) и скоро ще запредлагат "радикални" решения.
Правилните решения (почти) никога не са радикални. Те са съвкупност от плавни, последователни, добре обмислени стъпки.
"Работещи институции" звучи като изпразнено от смисъл клише, но хайде да го напълним със смисъл, вместо да се делим на толерасти и ксенофоби и вместо след 5 месеца да дадем гласа си на първия Динко, който ни каже, че мрази същите хора, от които нас ни е страх..


description: Върховният съд на Испания прие обвиненията в измама срещу Неймар, родителите му, президента на "Барселона" Хосеп Мария Бартомеу и предшественика му Сандро Росел и сега прокурорите имат десет дни да внесат съдебния си иск.

title: Испанският съд даде зелена светлина за ново дело срещу Неймар

maintext:
Компанията, която държеше 40% от правата на Неймар при преминаването му в "Барселона", твърди, че е била измамена финансово
бразилската инвестиционна група DIS във връзка с трансфера на нападателя от "Сантош" през 2013 г.
Въпросната компания притежаваше 40% от правата на Неймар, но твърди, че при преминаването му в "Барселона" е била ощетена финансово.
Върховният апелативен съд
Съдът обаче е открил нови доказателства за потенциална измама от Неймар, неговия баща и агент Неймар да Силва и майка му Надине Гонсалвеш, която държи 50% от собствеността на семейната компания N&N.
Очаква се обвинения да бъдат повдигнати още на Бартомеу, Росел и "Барселона, както и срещу "Сантош" и тогавашния президент на бразилския клуб Одилио Родригес.
Всяка от замесените страни отрича да е нарушавала закона по някакъв начин. Съдия Хосе де ла Мата даде днес зелена светлина за дело и сега прокурорите имат десет дни да внесат съдебния си иск.Върховният апелативен съд възобнови разследването на трансфера на бразилския нападател в края на септември, след като три месеца по-рано Де Ла Мата отхвърли обвиненията срещу 24-годишния играч.Съдът обаче е открил нови доказателства за потенциална измама от Неймар, неговия баща и агент Неймар да Силва и майка му Надине Гонсалвеш, която държи 50% от собствеността на семейната компания N&N.Очаква се обвинения да бъдат повдигнати още на Бартомеу, Росел и "Барселона, както и срещу "Сантош" и тогавашния президент на бразилския клуб Одилио Родригес.Всяка от замесените страни отрича да е нарушавала закона по някакъв начин.
Върховният съд на Испания прие обвиненията в измама срещу Неймар, родителите му, президента на "Барселона" Хосеп Мария Бартомеу и предшественика му Сандро Росел. Те бяха повдигнати от


description: "ЦИК изисква от Съвета за електронни медии (СЕМ) съответния материал, за да може да прецени дали в сигнала има данни за извършване на агитация", обясни Нейкова, говорител на комисията.

title: ЦИК проверява сигнали, че Борисов е агитирал

maintext:
Бойко Борисов гласува на балотажа на президентски избори 2016
Фотограф: Георги Кожухаров
Централната избирателна комисия (ЦИК) проверя няколко еднородни жалби, че премиерът Бойко Борисов е агитирал в деня на балотажа. Това съобщи
"ЦИК изисква от Съвета за електронни медии (СЕМ) съответния материал, за да може да прецени дали в сигнала има данни за извършване на агитация", обясни Нейкова.
Жалбите са подадени заради изявлението на Борисов пред училището в Банкя, че кандидатът, подкрепен от БСП, Румен Радев не е независим кандидат, защото от едната му страна била Корнелия Нинова, а от другата Илияна Йотова.
По информация на ЦИК към 13.00 часа в комисията са постъпили 42 сигнала и жалби за нарушения, 21 от тях са свързани с организацията на СИК, седем - при упражняване правото на глас. Други 12 са за разпоредбата, която е за огласяване на данни на обществена медия преди края на изборния ден. "Сигналите са свързани с това, че доставчици на медийни услуги посочват данни, което е недопустимо. Има предписание да се преустанови това нещо", обясни Нейкова. По думите ѝ при гласуването на гражданите преобладават и сигналите за това, че при пускане в урната, бюлетината се отваря.
говорителят и член на комисията Камелия Нейкова.


description: Започна "циганското" лято...

title: Ноември на плажа


title: Aдриан Андреев влезе в основната схема на силен турнир в САЩ

maintext:
Андреев влезе в основната схема след три победи в квалификациите
[Българска федерация по тенис]
Българинът Андриан Андреев влезе в основната схема на турнира от първа категория на ITF "Еди Хер" във Флорида, САЩ.15-годишният състезател, който участва в надпреварата при юношите до 18 години, преодоля квалификациите след три победи от три мача.Андреев стартира с успех срещу представителя на домакините Шон Скули с 6:3, 7:5. Във втория кръг той продължи след отказване на японския му съперник Тацуки Шимамото при резултат 6:3, 3:6.В решаващия сблъсък за място в основната схема българският тенисист направи обрат срещу американеца Аксел Нефве след 2:6, 6:4, 6:2.Андреев, който беше поставен под номер 5 в квалификациите, ще се изправи срещу Кирило Цигура от САЩ в първия редовен кръг на турнира.До основната схема достигнаха 64 тенисисти. Българинът е един от само осемте в надпреварата, които все още не са навършили 16 години.Турнирът "Еди Хер", който се организира от академията на Ник Болетиери, се провежда в четири възрастови групи при момичетата и момчетата - до 12, до 14, до 16 и до 18 години.